CELEX: 31981R2136
Language: el
Date: 1981-07-28 00:00:00
Title: Κανονισμός (ΕΟΚ) αριθ. 2136/81 τής Επιτροπής τής 28ης Ιουλίου 1981 περί τροποποιήσεως τού κανονισμού (ΕΟΚ) αριθ. 263/71 περί θεσπίσεως τών λεπτομερειών εφαρμογής τών καθεστώτων εισαγωγής πού προβλέπονται από τούς κανονισμούς (ΕΟΚ) αριθ. 217/81 καί (ΕΟΚ) αριθ. 218/81 στόν τομέα τού βοείου κρέατος

Avis juridique important

|

31981R2136

Κανονισμός (ΕΟΚ) αριθ. 2136/81 τής Επιτροπής τής 28ης Ιουλίου 1981 περί τροποποιήσεως τού κανονισμού (ΕΟΚ) αριθ. 263/71 περί θεσπίσεως τών λεπτομερειών εφαρμογής τών καθεστώτων εισαγωγής πού προβλέπονται από τούς κανονισμούς (ΕΟΚ) αριθ. 217/81 καί (ΕΟΚ) αριθ. 218/81 στόν τομέα τού βοείου κρέατος  

Επίσημη Εφημερίδα αριθ. L 209 της 29/07/1981 σ. 0013

***** ΚΑΝΟΝΙΣΜΟΣ (ΕΟΚ) αριθ. 2136/81 ΤΗΣ ΕΠΙΤΡΟΠΗΣ  της 28ης Ιουλίου 1981  περί τροποποιήσεως του κανονισμού (ΕΟΚ) αριθ. 263/71 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς (ΕΟΚ) αριθ. 217/81 και (ΕΟΚ) αριθ. 218/81 στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 217/81 του Συμβουλίου της 20ής Ιανουαρίου 1981 περί ανοίγματος κοινοτικής δασμολογικής ποσοστώσεως βοείων κρεάτων υψηλής ποιότητος, νωπών, διατηρημένων δι' απλής ψύξεως ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του Κοινού Δασμολογίου (1), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 263/81 της Επιτροπής (2) θέσπισε τις λεπτομέρειες εφαρμογής των καθεστώτων εισαγωγής που προβλέπονται από τον κανονισμό (ΕΟΚ) αριθ. 217/81 στον τομέα του βοείου κρέατος· ότι νέα τρίτη χώρα ανέλαβε την υποχρέωση να εκδίδει, για τα προϊόντα αυτά, πιστοποιητικά γνησιότητας που εγγυώνται την προσέλευσή τους· ότι πρέπει, κατά συνέπεια, να συμπληρωθεί όχι μόνο ο ακριβής ορισμός των προϊόντων αλλά επίσης ο πίνακας των οργανισμών που εξουσιοδοτούνται να εκδίδουν πιστοποιητικά γνησιότητας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 263/81 τροποποιείται ως ακολούθως:  1. Το άρθρο 1 παράγραφος 2 υπό δ, συμπληρώνεται από την ακόλουθη περίοδο:  «Τα κρέατα που ταξινομούνται σε Α2, Α3 και Α4, σύμφωνα με τους όρους του Υπουργείου Γεωργίας του Καναδά, αντιστοιχούν στον ορισμό αυτό.».  2. Το παράρτημα ΙΙ αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 38 της 11. 2. 1981, σ. 1.  (2) ΕΕ αριθ. L 27 της 31. 1. 1981, σ. 52.  ΠΑΡΑΡΤΗΜΑ  ΚΑΤΑΛΟΓΟΣ ΟΡΓΑΝΙΣΜΩΝ ΕΞΑΓΩΓΕΩΝ ΧΩΡΩΝ ΕΞΟΥΣΙΟΔΟΤΗΜΕΝΩΝ ΝΑ ΕΚΔΙΔΟΥΝ ΓΝΗΣΙΑ ΠΙΣΤΟΠΟΙΗΤΙΚΑ  - JUNTA NACIONAL DE CARNES  για τα κρέατα προελεύσεως Αργεντινής που ανταποκρίνονται στον ορισμό που αναφέρεται στο άρθρο 1 παράγραφος 1 υπό α.  - AUSTRALIAN MEAT AND LIVESTOCK CORPORATION  για τα κρέατα προελεύσεως Αυστραλίας:  α) που ανταποκρίνονται στον ορισμό που αναφέρεται στο άρθρο 1 παράγραφος 1 υπό β·  β) που αναφέρονται στο άρθρο 1 παράγραφος 2.  - INSTITUTO NACIONAL DE CARNES (INAC)  για τα κρέατα προελεύσως Ουρουγουάης που ανταποκρίνονται στον ορισμό που αναφέρεται στο άρθρο 1 παράγραφος 1 υπό γ.  - FOOD SERVICE AND QUALITY SERVICE (FSQS) OF UNITED SRATES DEPARTMENT OF AGRICULTURE (USDA)  για τα κρέατα προελεύσεως Ηνωμένων Πολιτειών Αμερικής που ανταποκρίνονται στον ορισμό που αναφέρεται στο άρθρο 1 παράγραφος 1 υπό δ.  - FOOD PRODUCTION AND INSPECTION BRANCH-AGRICULTURE CANADA, DIRECTION GENERALE, PRODUCTION ET INSRECTION DES ALIMENTS-AGRICULTURE CANADA.  για τα κρέατα προελεύσεως Καναδά που ανταποκρίνονται στον ορισμό που αναφέρεται στο άρθρο 1 παράγραφος 1 υπό δ.